
ΤΕΥΧΟΣ ΔΕΥΤΕΡΟ 


Αρ 


. Φύλλου 4590 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Εξουσιοδότηση στον προϊστάμενο γενικής διεύ¬ 
θυνσης και στους προϊσταμένους των διευθύνσε¬ 
ων, των αυτοτελών τμημάτων και τμημάτων του 
Υπουργείου Εσωτερικών, Τομέας Μακεδονίας 
και Θράκης για υπογραφή εγγράφων «Με εντολή 
Υφυπουργού». 

2 Πρόγραμμα Διερμηνείας εξ αποστάσεως Κωφών 
και Βαρήκοων Ατόμων. 

3 Πρόγραμμα «Αποϊδρυματοποίηση ατόμων με 
αναπηρία». 


ΑΠΟΦΑΣΕΙΣ 

Αριθμ. 4974 _ (1) 

Εξουσιοδότηση στον προϊστάμενο γενικής διεύ¬ 
θυνσης και στους προϊσταμένους των διευθύν¬ 
σεων, των αυτοτελών τμημάτων και τμημάτων 
του Υπουργείου Εσωτερικών, Τομέας Μακεδο¬ 
νίας και Θράκης για υπογραφή εγγράφων «Με 
εντολή Υφυπουργού». 

Η ΥΦΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

Α.Τις διατάξεις: 

1. Των άρθρων 8 και 9 του ν. 2690/1999 "Κύρωση του 
Κώδικα Διοικητικής Διαδικασίας και άλλες διατάξεις" 
(Α' 45). 

2. Του άρθρου 81 του ν. 1892/1990 "Για τον εκσυγχρο¬ 
νισμό και την ανάπτυξη και άλλες διατάξεις" (Α' 101). 

3. Των άρθρων 41, 54 και 90 του π.δ. 63/2005 "Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα" (Α' 98). 

4. Του π.δ. 141/2017 "Οργανισμός Υπουργείου Εσωτε¬ 
ρικών" και ειδικά το ΜέροςΤρίτο (Α' 180). 

5. Του π.δ. 125/2016 « Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

6. Της αριθμ. οικ. 39324/06.12.2016 κοινής απόφασης 
του Πρωθυπουργού και του Υπουργού Εσωτερικών 
«Ανάθεση αρμοδιοτήτων στην Υφυπουργό Εσωτερικών 
Μαρία Κόλλια-Τσαρουχά» (Β' 3959). 


7.Του ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις» (Α' 143), 
όπως ισχύει. 

Β.Την ανάγκη διασφάλισης της εύρυθμης και αποδο¬ 
τικής λειτουργίας των υπηρεσιών του Υπουργείου Εσω¬ 
τερικών, Τομέας Μακεδονίας και Θράκης και την ταχεία 
διεκπεραίωση των υποθέσεων που ανατίθενται σε αυτές. 

Γ.Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε: 

Άρθρο 1 

Εξουσιοδοτούμε τον προϊστάμενο γενικής διεύθυνσης 
να υπογράφει «Με εντολή Υφυπουργού»: 

1. Τα έγγραφα ή οδηγίες που αφορούν στην εύρυθμη 
λειτουργία και οργάνωση της Γενικής Διεύθυνσης, τις 
ετήσιες ή άλλες εκθέσεις απολογιστικού ή προγραμμα¬ 
τικού χαρακτήρα, τις αποφάσεις στοχοθεσίας. 

2. Τα ερωτήματα προς το Υπηρεσιακό Συμβούλιο των 
υπαλλήλων. 

3. Τις αποφάσεις, σύστασης, συγκρότησης και ορισμού 
μελών των συλλογικών οργάνων και ομάδων εργασίας, 
που περιλαμβάνουν μέλη από όλες τις οργανικές μο¬ 
νάδες της Γενικής Διεύθυνσης εκτός αυτών που βάσει 
ειδικών διατάξεων ανατίθενται σε ανώτερα ιεραρχικά 
όργανα. 

4. Τη συγκρότηση των συνεργείων υπερωριακής απα¬ 
σχόλησης όλων των υπαλλήλων. 

5. Τα έγγραφα και τις αποφάσεις που αφορούν την 
εκτέλεση του κρατικού προϋπολογισμού και επιφέρουν 
μεταβολές των πιστώσεων εντός της ίδιας μείζονος κα¬ 
τηγορίας έως του ποσού των 10.000 €. 

6. Την απόφαση μετακίνησης εντός ή εκτός έδραςτων 
προϊσταμένων διευθύνσεων και του προϊστάμενου του 
αυτοτελούς τμήματος πολιτικού σχεδιασμού εκτάκτου 
ανάγκης και τη σχετική κατάσταση πληρωμής δαπάνης. 

7. Τη χορήγηση κανονικών αδειών με ή χωρίς αποδο¬ 
χές, των γονικών και των ειδικών στους προϊσταμένους 
διευθύνσεων και στον προϊστάμενο του αυτοτελούς τμή¬ 
ματος πολιτικής σχεδίασης και υποστήριξης σχεδίων 
εκτάκτου ανάγκης. 

8. Τη χορήγηση ή ανάκληση αδειών υπηρεσιακής 
εκπαίδευσης και άσκησης ιδιωτικού έργου όλων των 
υπαλλήλων μετά από σύμφωνη γνώμη του υπηρεσιακού 
συμβουλίου. 

9. Την έγκριση συμμετοχής των προϊσταμένων διευθύν¬ 
σεων και του προϊστάμενου του αυτοτελούς τμήματος 
πολιτικού σχεδιασμού εκτάκτου ανάγκης για παρακολού¬ 
θηση, χωρίς εκπαιδευτική άδεια, συνεδρίων, σεμιναρίων 
και εκπαιδευτικών προγραμμάτων εσωτερικού. 

10. Τα θέματα αρμοδιότητας προϊσταμένων διευθύν¬ 
σεων, εφόσον για την έκδοση των σχετικών αποφάσεων 
ή εγγράφων συμπράττουν περισσότερες διευθύνσεις. 

11 .Τις απαντήσεις σε αιτήσεις επανεξέτασης, υπομνή¬ 
ματα, αναφορές, ενστάσεις, παράπονα ή καταγγελίες πο¬ 
λιτών κατά ενεργειών ή αποφάσεων των Υπηρεσιών του 
Υπουργείου και για τις περιπτώσεις που δόθηκαν απα¬ 
ντήσεις σε πρώτο βαθμό από τις υπηρεσίες του Υπουρ¬ 
γείου Εσωτερικών-Τομέας Μακεδονίας και Θράκης. 

12. Την έγκριση ανακατασκευής διατηρητέων κτιρίων, 
τα οποία έχουν κατεδαφιστεί από γεγονότα που οφείλο¬ 
νται σε ανωτέρα βία, όπως σεισμό, πυρκαγιά, πλημμύρα, 
ή κρίνονται κατεδαφιστέα με πρωτόκολλα «επικινδύνως 
ετοιμόρροπου». 

13. Την έγκριση ανακατασκευής ακινήτων και στοιχεί¬ 
ων αρχιτεκτονικής κληρονομιάς στην αρχική τους μορ¬ 
φή, αν έχουν χαρακτηριστεί διατηρητέα ή έχει κινηθεί για 
αυτά διαδικασία χαρακτηρισμού τους ως διατηρητέων, 
βρίσκονται σε κατάσταση επικινδύνου ετοιμορροπίας 
με δυνατότητα άμεσης αποσόβησης του κινδύνου με 
ηπιότερα μέτρα, όπως αντιστηρίξεις, υποστυλώσεις, 
επισκευές, μερικές κατεδαφίσεις. 

14. Κάθε έγγραφο ή άλλη αλληλογραφία που αφορά 
σε λειτουργικά θέματα καθώς και στα γενικότερα θέματα 
της εύρυθμης λειτουργίας της Γενικής Διεύθυνσης. 

Άρθρο 2 

Εξουσιοδοτούμε τους προϊσταμένους όλων 
των διευθύνσεων να υπογράφουν 
«Με εντολή Υφυπουργού» 

1 .Τη χορήγηση κανονικών αδειών με ή χωρίς αποδοχές, 
των γονικών και ειδικών αδειών στους προϊσταμένους 
και υπαλλήλους των τμημάτων των διευθύνσεών τους. 

2. Την απόφαση μετακίνησης εντός ή εκτός έδρας των 
προϊσταμένων και υπαλλήλων των διευθύνσεών τους και 
τη σχετική κατάσταση πληρωμής δαπάνης. 

3. Την απόφαση μετακίνησης υπαλλήλων μεταξύ ορ¬ 
γανικών μονάδων των διευθύνσεών τους. 

4. Τις απαντήσεις σε αναφορές και αιτήματα πολιτών, 
νομικών προσώπων ή υπαλλήλων, οι οποίες αφορούν 
θέματα αρμοδιοτήτων των διευθύνσεών τους. 

5. Τις περιλήψεις αποφάσεων και πράξεων γενικά που 
δημοσιεύονται στην Εφημερίδα της Κυβερνήσεως κα¬ 
θώς και τα σχετικά διαβιβαστικά έγγραφα. 

6. Τη σχετική εισήγηση προς την Υφυπουργό Εσωτε¬ 
ρικών για τη σύνταξη των απόψεων της διοίκησης προς 
το ΣτΕ, το Ελεγκτικό Συνέδριο, το Νομικό Συμβούλιο του 
Κράτους, τα διοικητικά και πολιτικά δικαστήρια για θέ¬ 
ματα της αρμοδιότητας των διευθύνσεών τους. 

7. Κατ' αρμοδιότητα τους τα τεκμηριωμένα πρωτο¬ 
γενή αιτήματα, τις αποφάσεις αναλήψεων δαπανών, τις 
προσκλήσεις προς οικονομικούς φορείς, τις διακηρύ¬ 
ξεις, τις αποφάσεις κατακύρωσης, τις συμβάσεις και τις 
καταστάσεις δαπάνης έως του ποσού των 10.000 € μη 
συμπεριλαμβανομένου του ΦΠΑ. 


8. Την έγκριση συμμετοχής των προϊσταμένων και 
υπαλλήλων τους για παρακολούθηση, χωρίς εκπαιδευ¬ 
τική άδεια, συνεδρίων, σεμιναρίων και εκπαιδευτικών 
προγραμμάτων εσωτερικού. 

Άρθρο 3 

Εξουσιοδοτούμε τους προϊσταμένους 
όλων των αυτοτελών τμημάτων και τμημάτων 
να υπογράφουν «Με εντολή Υφυπουργού» 

Ι.Τη χορήγηση κανονικών αδειών με ή χωρίς απο¬ 
δοχές, των γονικών και ειδικών αδειών των υπαλλήλων 
των τμημάτων τους. 

2. Τα Υπηρεσιακά Σημειώματα της αρμοδιότητας των 
τμημάτων τους. 

3. Την υπογραφή εγγράφων με την ένδειξη «ΑΡΧΕΙΟ» 
και «ΑΡΧΕΙΟ ΕΠΙΣΤΡΕΠΤΕΟ». 

4. Τα έγγραφα που αφορούν στην αυτεπάγγελτη αναζή¬ 
τηση δικαιολογητικών σύμφωνα με τις κείμενες διατάξεις. 

5. Τη διαβίβαση εγκυκλίων και λοιπών εγγράφων ορ¬ 
γανωτικού ή πληροφοριακού χαρακτήρα αρμοδιότητας 
των τμημάτων τους. 

6. Την παροχή στατιστικών στοιχείων, μελετών και 
εκθέσεων που αφορούν σε θέματα των τμημάτων τους. 

7. Τη συγκρότηση των επιτροπών εκκαθάρισης των 
αρχείων και οτιδήποτε σχετίζεται με θέματα λειτουργι¬ 
κότητας των τμημάτων τους. 

8. Τα διαδικαστικού περιεχομένου έγγραφα, πλην των 
περιπτώσεων για τις οποίες ειδικά εξουσιοδοτούνται με 
την παρούσα ανώτερα ιεραρχικά όργανα. 

9. Τις βεβαιώσεις και τα πιστοποιητικά για θέματα, που, 
σύμφωνα με το νόμο, είναι δυνατό να βεβαιωθούν από 
στοιχεία που τηρούνται στη μονάδα που προΐστανται, 
πλην των περιπτώσεων για τις οποίες ειδικά εξουσιο¬ 
δοτούνται με την παρούσα ανώτερα ιεραρχικά όργανα. 

Άρθρο 4 

Εξουσιοδοτούμε τους προϊσταμένους των 
οργανικών μονάδων της Διεύθυνσης Διοικητικής 
Υποστήριξης και Ηλεκτρονικής Διακυβέρνησης 
να υπογράφουν «Με εντολή Υφυπουργού» 

Α. Ο προϊστάμενος διεύθυνσης: 

1. Την κύρωση του πίνακα προακτέων όλων των υπαλ¬ 
λήλων. 

2. Την αποστολή στο ΣΤΕ, στα διοικητικά και πολιτικά 
δικαστήρια των απαιτούμενων πληροφοριών, εγγράφων 
και φακέλων σχετικά με αιτήσεις ακύρωσης, αγωγές ή 
προσφυγές υπαλλήλων κατά αποφάσεων του Υπουρ¬ 
γείου Εσωτερικών,Τομέας Μακεδονίας και Θράκης, που 
ασκούνται ενώπιον του ΣτΕ, των Διοικητικών Εφετείων 
και των εν γένει πολιτικών δικαστηρίων για την υποστή¬ 
ριξη των απόψεων και των συμφερόντων του Δημοσίου 
σχετικά με τις υποθέσεις αυτές. 

Β. Ο προϊστάμενος του τμήματος διοικητικής υποστή¬ 
ριξης και ανθρώπινου δυναμικού: 

1. Τις αποφάσεις και τις διαπιστωτικές πράξεις που 
αφορούν στην υπηρεσιακή κατάσταση των υπαλλήλων 
(προαγωγές, αποδοχή αιτήσεων παραιτήσεων από την 
Υπηρεσία, αυτοδίκαιη λύση υπαλληλικής σχέσης, κ.λπ.). 

2. Τις κάθε είδους ανακοινώσεις, που αναφέρονται στην 
υπηρεσιακή κατάσταση του προσωπικού του φορέα. 

3. Την παραπομπή για υγειονομική εξέταση των υπαλ¬ 
λήλων, που αιτούνται αναρρωτικής άδειας, καθώς και 
των υποψηφίων για διορισμό ή πρόσληψη. 

4. Τις αποφάσεις χορήγησης αναρρωτικών αδειών, 
ανατροφής, κύησης και αδειών εξετάσεων όλων των 
υπαλλήλων του φορέα. 

5. Κάθε έγγραφο που αφορά στην κατάρτιση των πε¬ 
ριγραμμάτων καθηκόντων, καθώς και στην ανίχνευση 
των εκπαιδευτικών αναγκών του προσωπικού. 

6. Κάθε έγγραφο που αφορά στην εφαρμογή συστημά¬ 
των στοχοθεσίας και αρχών διοίκησης ολικής ποιότητας. 

Γ. Ο προϊστάμενος του τμήματος ηλεκτρονικής δια¬ 
κυβέρνησης: 

1. Τις τεχνικές προδιαγραφές μελετών, προμηθειών και 
παροχής υπηρεσιών πληροφορικής. 

Δ. Ο προϊστάμενος του τμήματος γραμματείας: 

Ι.Τη θεώρηση του γνησίου της υπογραφής. 

2. Τη θεώρηση - επικύρωση κάθε είδους εγγράφων 
που εκδίδονται από Δημόσια Αρχή, σύμφωνα με τις κεί¬ 
μενες διατάξεις. 

Άρθρο 5 

Εξουσιοδοτούμε τους προϊσταμένους 
των οργανικών μονάδων της διεύθυνσης 
περιβάλλοντος, πολιτισμού και πολιτιστικής 
κληρονομιάς και αθλητισμού να υπογράφουν 
«Με εντολή Υφυπουργού» 

Α.Ο προϊστάμενος της διεύθυνσης: 

1. Έγγραφα και διοικητικές πράξεις που αφορούν στην 
παρακολούθηση, μελέτη, έλεγχο και διατύπωση υπο¬ 
δείξεων και προτάσεων για τις κάθε μορφής και φύσης 
δραστηριότητες που σχετίζονται με την προστασία, τη 
διατήρηση και την αποκατάσταση του περιβάλλοντος 
στον ευρύτερο χώρο της Μακεδονίας και Θράκης. 

2. Τις αιτιολογικές εκθέσεις για το χαρακτηρισμό κτιρί¬ 
ων ή συνόλων ως διατηρητέων, καθώς και ζωνών προ¬ 
στασίας, στοιχείων ανθρωπογενούς χαρακτήρα όπως 
περιγράφονται στο άρθρο 6 του ΝΟΚ. 

3. Την έγκριση μελετών επισκευής, αποκατάστασης 
και αλλαγής χρήσης διατηρητέων κτιρίων, συνόλων και 
ζωνών, καθώς και στοιχείων του ανθρωπογενούς περι¬ 
βάλλοντος, που έχουν χαρακτηριστεί ως διατηρητέα. 

4. Κάθε έγγραφο που σχετίζεται με τη διαχείριση προ¬ 
γραμμάτων περιβαλλοντικής προστασίας και περιφερει¬ 
ακής ανάπτυξης. 

5. Την κατάρτιση του ετήσιου προγραμματισμού έρ¬ 
γων και μελετών του Υπουργείου. 

6. Την έγκριση εργασιών που ορίζονται σε Εκθέσεις 
Επικινδύνου ή σε πρωτόκολλα Επικινδύνου Ετοιμορροπί- 
ας και αφορούν σε διατηρητέα κτίρια αρμοδιότητας του 
πρώην Υ.ΜΑ.Θ. ή σε προτεινόμενα για διατήρηση κτίρια. 

Β. Ο προϊστάμενος του τμήματος περιβάλλοντος και 
πολιτισμού και αθλητισμού: 

1 .Τις προπαρασκευαστικές πράξεις για την κατάρτιση 
προγραμμάτων, που στοχεύουν στην προστασία και τη 
βιώσιμη ανάπτυξη του περιβάλλοντος. 

2. Κάθε έγγραφο που αφορά στη διοργάνωση εκδη¬ 
λώσεων, εκθέσεων, εορτών αρμοδιότητας του τμήματος 
και στο συντονισμό των φορέων για την προστασία του 
περιβάλλοντος και ιδίως του Θερμαϊκού Κόλπου. 


Γ. Ο προϊστάμενοςτου τμήματος τεχνικής υποστήριξης: 

1. Τις τεχνικές προδιαγραφές για τη σύνταξη των σχετι¬ 
κών διακηρύξεων των υπό ανάθεση έργων και μελετών. 

2. Κάθε έγγραφο που αφορά στην εποπτεία προόδου 
για τα εκτελούμενα έργα που σχετίζονται με τη συντήρη¬ 
ση και ανακαίνιση του Διοικητηρίου και του Κυβερνείου. 

3. Την εισήγηση για τον τεχνικό, χρονικό και οικονομι¬ 
κό προγραμματισμό έργων και μελετών του Υπουργείου. 

Δ. Ο προϊστάμενος του τμήματος παραδοσιακών οι¬ 
κισμών και διατηρητέων κτιρίων: 

1 .Τα διαβιβαστικά εγγράφων, που απευθύνονται προς 
τους φερόμενους ως ιδιοκτήτες διατηρητέων ή τους 
Ο.Τ.Α. για τα θέματα της αρμοδιότητάς τους. 

2. Τα έγγραφα παραπομπής θεμάτων της αρμοδιότη¬ 
τάς του σε επιτροπές των Πολεοδομικών Υπηρεσιών ή 
των Διευθύνσεων Περιβάλλοντος και Χωροταξίας του 
χώρου ευθύνης του Υπουργείου Εσωτερικών-τομέας 
Μακεδονίας και Θράκης. 

3. Τα έγγραφα διαβίβασης των υποθέσεων του Υπουρ¬ 
γείου Εσωτερικών - τομέας Μακεδονίας και Θράκης προς 
το Κεντρικό Συμβούλιο Πολεοδομικών θεμάτων, το Κε¬ 
ντρικό Συμβούλιο Αρχιτεκτονικής και αμφισβητήσεων 
ή κάθε άλλο αρμόδιο συλλογικό όργανο. 

Άρθρο 6 

Εξουσιοδοτούμε τους προϊσταμένους 
των οργανικών μονάδων της διεύθυνσης 
διεθνών σχέσεων και περιφερειακής πολιτικής 
να υπογράφουν «Με εντολή Υφυπουργού» 

Α. Ο προϊστάμενος διεύθυνσης: 

1. Την εισήγηση και κατάρτιση των προγραμμάτων 
διασυνοριακής συνεργασίας προς έγκριση. 

2. Κάθε έγγραφο που αφορά στη διοργάνωση συνε¬ 
δρίων και διασκέψεων για θέματα αρμοδιότητάς της. 

3. Κάθε έγγραφο που αφορά την προετοιμασία και 
υποβολή ευρωπαϊκών και συγχρηματοδοτούμενων 
προγραμμάτων. 

4. Την κλήση σε ακρόαση τωνδιοικούμενων κατ'εφαρ¬ 
μογή των διατάξεων του άρθρου 6 του Κώδικα Διοικητικής 
Διαδικασίας (ν. 2690/1999), πριν την εισήγηση επιβολής 
κυρώσεων που προβλέπονται από την κείμενη νομοθεσία 
για τον έλεγχο εποπτείας της αγοράς (ν. 4072/2012). 

Β. Ο προϊστάμενος του τμήματος συγχρηματοδοτού¬ 
μενων προγραμμάτων και περιφερειακής ανάπτυξης: 

1. Κάθε έγγραφο αναζήτησης πληροφοριών και προε¬ 
τοιμασίας συγχρηματοδοτούμενου προγράμματος. 

2. Την κατάρτιση και εισήγηση προγραμμάτων περι¬ 
φερειακής ανάπτυξης. 

3. Τον προγραμματισμό και την εισήγηση κατανομής 
του προϋπολογισμού Π.Δ.Ε. στο έτος. 

4. Την υπογραφή κάθε εγγράφου επικοινωνίας με τις 
Διαχειριστικές Αρχές συγχρηματοδοτούμενων προγραμ¬ 
μάτων και τις Ειδικές Υπηρεσίες των Υπουργείων. 

5. Τα διαβιβαστικά έγγραφα/υπηρεσιακά σημειώματα 
προς τα Τμήματα του Υπουργείου ή προς τα αρμόδια 
τμήματα συνεργαζόμενων Φορέων που αφορούν τη 
διαχείριση ευρωπαϊκών ή άλλων έργων. 

6. Κάθε έγγραφο που αφορά στην επικοινωνία και 
ενημέρωση για θέματα και δράσεις αρμοδιότητας του 
Τμήματος. 

Γ. Ο προϊστάμενος του τμήματος διεθνών σχέσεων και 
περιφερειακής πολιτικής: 

1. Κάθε έγγραφο που αφορά την επικοινωνία με ομο- 
γενειακές οργανώσεις για θέματα αποδήμων. 

Δ. Ο προϊστάμενος του τμήματος εποπτείας αγοράς: 

1. Την αποστολή των στοιχείων των διενεργηθέντων 
ελέγχων στη Γενική Γραμματεία Βιομηχανίας. 

2. Κάθε έγγραφο που σχετίζεται με τον έλεγχο της τε¬ 
χνικής τεκμηρίωσης των προϊόντων. 

Άρθρο 7 

Εξουσιοδοτούμε τους προϊσταμένους 

των αυτοτελών τμημάτων να υπογράφουν 

«Με εντολή Υφυπουργού» 

Α. Ο προϊστάμενος της μονάδας εσωτερικού ελέγχου: 

1. Την υποβολή της έκθεσης αποτελεσμάτων ελέγχου 
στον καθ' ύλη αρμόδιο Υπουργό και στις αρμόδιες υπη¬ 
ρεσίες. 

2. Την υποβολή ετήσιας Απολογιστικής Έκθεσης Πε¬ 
πραγμένων στους αρμόδιους φορείς. 

Β. Ο προϊστάμενος του αυτοτελούς τμήματος νομο¬ 
θετικής πρωτοβουλίας και κοινοβουλευτικού ελέγχου: 

1. Όλα τα έγγραφα που αφορούν στο συντονισμό των 
αρμοδίων υπηρεσιών και τη συλλογή των απαιτούμενων 
πληροφοριών για θέματα κοινοβουλευτικού ελέγχου. 

2. Τα διαβιβαστικά έγγραφα για την προώθηση, εντός 
των προβλεπόμενων προθεσμιών, απαντήσεων προς τη 
Βουλή των Ελλήνων επί ερωτήσεων κοινοβουλευτικού 
ελέγχου. 

Γ. Ο προϊστάμενος του αυτοτελούς τμήματος πολιτικής 
σχεδίασης και υποστήριξης σχεδίων εκτάκτου ανάγκης 
(ΠΣΕΑ): 

1. Κάθε έγγραφο που απαιτείται από τις ισχύουσες 
κάθε φορά ειδικές διατάξεις για το συγκεκριμένο τμήμα. 

Άρθρο 8 

1. Οι εξουσιοδοτούμενοι με την παρούσα απόφαση να 
υπογράφουν «Με εντολή Υφυπουργού» υποχρεούνται να 
ενημερώνουν τα ανώτερα ιεραρχικά κλιμάκια για κάθε 
σοβαρό κατά την κρίση τους θέμα της αρμοδιότητάς 
τους και να προσκομίζουν σε αυτά τη σχετική αλληλο¬ 
γραφία πριν από την υπογραφή τους. 

2. Από την έναρξη ισχύος της παρούσας καταργείται 
κάθε προηγούμενη απόφαση που ρυθμίζει αντίστοιχα 
θέματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Δεκεμβρίου 2017 

Η Υφυπουργός 

ΜΑΡΙΑ ΚΟΛΛΙΑ - ΤΣΑΡΟΥΧΑ 


Αριθμ. οικ.60136/1580 (2) 

Πρόγραμμα Διερμηνείας εξ αποστάσεως Κωφών 
και Βαρήκοων Ατόμων. 

ΟΙ ΥΠΟΥΡΓΟΙ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου ενδέκατου του ν. 4506/ 
2017 «Ανανέωση - τροποποίηση -κωδικοποίηση της 


σύμβασης περί παροχής ειδικής άδειας εκμετάλλευσης 
του αποκλειστικού δικαιώματος του Ελληνικού Δημο¬ 
σίου στη πρόσβαση και χρήση της ονομαστικής θέσης 
των 39ο ανατολικώς επί της τροχιάς των τεχνητών γε¬ 
ωστατικών δορυφόρων της Γης και των συσχετισμέ¬ 
νων αυτής ραδιοσυχνοτήτων τηλεπικοινωνίας διά της 
κατασκευής, εκτόξευσης, λειτουργίας και εμπορικής 
εκμετάλλευσης ενός συστήματος δορυφορικών τηλε¬ 
πικοινωνιών πανελλήνιας και διασυνοριακής εμβέλειας 
υπό την επωνυμία: ΕΛΛΑΣ 5ΑΤ (ΗΕΕΕΑ5 5ΑΤ) και άλλες 
διατάξεις» (Α' 191). 

2. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 (Α' 98). 

3. Τις διατάξειςτου ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγί¬ 
ας 2011 /85/ΕΕ)-δημόσιο λογιστικό και άλλες διατάξεις» 
(Α' 143). 

4. Τις διατάξεις των παραγράφων 4 και 5 του άρθρου 
6 του ν. 3920/2011 (Α' 33), όπως τροποποιήθηκαν με τις 
διατάξεις του άρθρου 18 του ν. 4337/2015 «Μέτρα για 
την εφαρμογή της συμφωνίας δημοσιονομικών στόχων 
και δημοσιονομικών στόχων και διαρθρωτικών μεταρ¬ 
ρυθμίσεων» (Α' 129). 

5. Τις διατάξειςτου π.δ. 80/2016 «Ανάληψη υποχρεώ¬ 
σεων από τους Διατάκτες» (Α' 145). 

δ.Τις διατάξειςτου π.δ. 134/2017 «Οργανισμός Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης» (Α' 168). 

7. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α' 116). 

8. Την αριθμ. Υ29/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

9. Την αριθμ. Υ28/8-10-2015 απόφαση του Πρωθυ¬ 
πουργού «Ανάθεση Αρμοδιοτήτων στην Αναπληρώτρια 
Υπουργό Εργασίας, Κοινωνικής Ασφάλισης και Κοινωνι¬ 
κής Αλληλεγγύης Θεανώ Φωτίου» (Β' 2168), όπως τρο¬ 
ποποιήθηκε με την αριθμ. Υ70/11-11-2015 απόφαση του 
Πρωθυπουργού (Β' 2441) και με την αριθμ. Υ43/3-5-2017 
απόφαση του Πρωθυπουργού (Β' 1510). 

10. Την υπ'αριθμ. πρωτ. 60118/11832/15.12.2017 από¬ 
φαση δέσμευσης πίστωσης. 

11. Την αριθμ. πρωτ. 59559/688 εισηγητική έκθεση 
της προϊσταμένης της Γενικής Διεύθυνσης Οικονομικών 
Υπηρεσιών του Υπουργείου Εργασίας, Κοινωνικής Ασφά¬ 
λισης και Κοινωνικής Αλληλεγγύης. 

12. Το γεγονός ότι, από τις διατάξεις της παρούσας 
προκαλείται κατά το τρέχον οικονομικό έτος, σε βά¬ 
ρος του τακτικού προϋπολογισμού δαπάνη, ύψος ενός 
εκατομμυρίου, διακοσίων ογδόντα χιλιάδων ευρώ 
(1.280.000 €) για την οποία έχει εγγράφει πίστωση στον 
προϋπολογισμό του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης (Ε.Φ.33-220 
ΚΑΕ 2349), αποφασίζουμε: 

Άρθρο 1 

Την υλοποίηση προγράμματος Διερμηνείας εξ απο¬ 
στάσεως για Κωφούς και Βαρήκοους (πρόγραμμα). 

Άρθρο 2 

Σκοπός του προγράμματος είναι η ανάπτυξη και λει¬ 
τουργία υπηρεσίας εξ αποστάσεως διερμηνείας για τους 
κωφούς και βαρήκοους μέσω πολλαπλών τρόπων επικοι¬ 
νωνίας (Ελληνική Νοηματική Γλώσσα, χειλεανάγνωση, 
μετατροπή ομιλίας σε γραπτό κείμενο) με τη χρήση νέων 
και σύγχρονων τεχνολογιών υψηλής ποιότητας. 

Άρθρο 3 

Υπεύθυνος φορέας υλοποίησης του προγράμματος ορί¬ 
ζεται το Εθνικό Ίδρυμα Κωφών (Ε.Ι.Κ.). Ο φορέας δύναται 
να αναθέτει με διαδικασίες διαγωνισμού σε άλλους φορείς 
την εκτέλεση συγκεκριμένων υποέργων ή δράσεων του 
προγράμματος και να καλύπτει τις ανάγκες σε προσωπικό 
με σύναψη συμβάσεων παροχής υπηρεσιών με φυσικά ή 
νομικά πρόσωπα ακολουθώντας τις διαδικασίες σύναψης 
σύμβασης του ν. 4412/2016 (Α' 147) ή με πρόσληψη επι¬ 
κουρικού προσωπικού δυνάμει ειδικών διατάξεων. 

Άρθρο 4 

1. Για την υλοποίηση του προγράμματος, ο Φορέας 
Υλοποίησης αναλαμβάνει την υλοποίηση των δράσεων 
που παρατίθενται ακολούθως: 

α) Διαχείριση έργου, από 01.01.2018 έως 31.12.2019. 

β) Δημιουργία υποδομής για εξ αποστάσεως διερμη- 
νεία - 6 σταθμοί διερμηνείας στο ΕΙΚ, από 01.01.2018 
έως 28.02.2018. 

γ) Επιλογή και επιμόρφωση διερμηνέων που θα εργα¬ 
στούν στο πρόγραμμα, από 01.01.2018 έως 31.01.2018. 

δ) Πιλοτικό πρόγραμμα λειτουργίας του προγράμ¬ 
ματος - 2 σταθμοί επί 24 ώρες, από 01.02.2018 έως 
28.02.2018. 

ε) Υλοποίηση καθολικού προγράμματος, από 
01.03.2018 έως 31.12.2019. 

στ) Επέκταση προγράμματος γθΙβυ με σταθερούς 
σταθμούς επικοινωνίας - πιλοτικό πρόγραμμα, από 
01.03.2018 έως 01.03.2019. 

ζ) Κατάρτιση νέων διερμηνέων για την υποστήριξη 
επικοινωνίας με κωφούς και βαρήκοους, από 01.03.2018 
έως 31.12.2018. 

η) Παραγωγή εκπαιδευτικού υλικού (ΕΝΓ), από 
01.01.2018 έως 01.09.2019. 

θ) Ανάπτυξη λογισμικού για παροχή εφαρμογής αυ¬ 
τόματης αναγνώρισης ομιλίας σε γραπτό κείμενο και 
προμήθεια λογισμικού για υποτιτλισμό, από 01.02.2018 
έως 31.06.2019. 

ι) Αξιολόγηση και διάχυση αποτελεσμάτων του Προ¬ 
γράμματος, από 01.01.2018 έως 31.12.2019. 

ια) Γενικά έξοδα έργου. 

2. Ο Φορέας Υλοποίησης υποχρεούται στην τήρηση 
διακριτού φακέλου με όλα τα στοιχεία οικονομικού και 
φυσικού αντικειμένου υλοποίησης του προγράμματος 
καθώς και στην παροχή όλων των εγγράφων, δικαιολο- 
γητικών ή στοιχείων εκτέλεσης του προγράμματος στην 
Επιτροπή Παρακολούθησηςτου άρθρου 6 και στις υπη¬ 
ρεσίες του Υπουργείου Εργασίας, Κοινωνικής Ασφάλισης 
και Κοινωνικής Αλληλεγγύης. 

Άρθρο 5 

1. Για την παρακολούθηση της ορθής υλοποίησης του 
προγράμματος συγκροτείται τριμελής Επιτροπή Παρα¬ 
κολούθησης, η οποία αποτελείται από τον Πρόεδρο του 


Δ.Σ. του Ε.Ι.Κ., από ένα μέλος του Δ.Σ. του Ε.Ι.Κ. και τον 
Προϊστάμενο της Γενικής Διεύθυνσης Κοινωνικής Αλλη¬ 
λεγγύης του Υπουργείου Εργασίας, Κοινωνικής Ασφάλι¬ 
σης και Κοινωνικής Αλληλεγγύης. 

2. Η Επιτροπή Παρακολούθησης είναι υπεύθυνη για τη 
συστηματική παρακολούθηση της υλοποίησης του προ¬ 
γράμματος, τη σύνταξη εξαμηνιαίων αναφορών προόδου 
του οικονομικού και φυσικού αντικειμένου καθώς και τη 
σύνταξη της έκθεσης ολοκλήρωσης του προγράμματος. 
Όλες οι αναφορές υποβάλλονται στο Φορέα Υλοποίησης 
και στη Γενική Διεύθυνση Κοινωνικής Αλληλεγγύης. 

3. Η Επιτροπή Παρακολούθησης δύναται να διενεργεί 
τακτικούς ή έκτακτους ελέγχους στις εγκαταστάσεις που 
πραγματοποιείται το πρόγραμμα για την επαλήθευση 
της προόδου υλοποίησήςτου, σύμφωνα με σχέδιο δρά¬ 
σεων του προγράμματος. 

4. Η Επιτροπή Παρακολούθησης δύναται να συνε- 
πικουρείται στο έργο της από ειδικούς επιστήμονες, 
εμπειρογνώμονες, ερευνητικά κέντρα της ημεδαπής ή 
αλλοδαπής. 

Άρθρο 6 

1. Για την υλοποίηση του Προγράμματος, χρηματο¬ 
δοτείται το Εθνικό Ιδρυμα Κωφών με το ποσό του ενός 
εκατομμυρίου διακοσίων ογδόντα χιλιάδων (1.280.000) 
ευρώ. 

2. Η χρηματοδότηση καλύπτει το κόστος υλοποίησης 
του προγράμματος για το έτος 2018 για τις δράσεις που 
αναλαμβάνει ο Φορέας Υλοποίησης σύμφωνα με τον 
παρακάτω πίνακα. Η κατανομή της δαπάνης ανά δρά¬ 
ση δύναται να επικαιροποιείται με απόφαση του φορέα 
υλοποίησης του προγράμματος. 


Περιγραφή δράσεων 

Ποσό (ευρώ) 

Διαχείριση του προγράμματος 

140.000 

Δημιουργία υποδομής για εξ αποστά¬ 
σεως διερμηνείας για 6 σταθμούς δι- 
ερμηνείας στο ΕΙΚ 

36.874 

Επιλογή και επιμόρφωση διερμηνέων 
που θα εργαστούν στο πρόγραμμα 
1.1.2018-31.01.2018 

6.000 

Πιλοτικό πρόγραμμα λειτουργίας του 
προγράμματος 2 σταθμοί επί 24 ώρες 
από 31.01.2018-28.02.2018 

14.000 

Υλοποίηση προγράμματος 4 σταθμοί 
24 ώρες το 24ωρο 365 μέρες το χρόνο 
31.01.2018-28.02.2019 

576.000 

Επέκταση προγράμματος ΓθΙθγ με στα¬ 
θερούς σταθμούς επικοινωνίας - πιλο¬ 
τικό πρόγραμμα 

95.300 

Κατάρτιση νέων διερμηνέων για την 
υποστήριξη επικοινωνίας με κωφούς 
και βαρήκοους (για 20 διερμηνείς) 

50.000 

Παραγωγή εκπαιδευτικού υλικού (ΕΝΓ) 

80.000 

Ανάπτυξη λογισμικού για παροχή 
εφαρμογής αυτόματης αναγνώρισης 
ομιλίας σε γραπτό κείμενο και αγορά 
λογισμικού για υποτιτλισμό: 

250.000 

Περιγραφή δράσεων 

Ποσό (ευρώ) 

Αξιολόγηση και διάχυση των αποτελε¬ 
σμάτων 

20.000 

Γενικά έξοδα έργου 

11.826 

ΣΥΝΟΛΟ 

1.280.000 


3. Το συνολικό ποσό για τη χρηματοδότηση του προ¬ 
γράμματος καταβάλλεται εντός του 2017 και κατατίθεται 
σε λογαριασμό ταμειακής διαχείρισης τηςΤραπέζης της 
Ελλάδος, του Φορέα Υλοποίησης. Η κίνηση του λογαρια¬ 
σμού παρακολουθείται διακριτά από τις υπηρεσίες του 
Φορέα Υλοποίησης και οι πληρωμές για την υλοποίηση 
του προγράμματος πρέπει να αποδεικνύονται μέσω της 
κίνησης του τραπεζικού λογαριασμού. 

4. Πριν από την έναρξη υλοποίησης του προγράμ¬ 
ματος, ο Φορέας Υλοποίησης καταρτίζει και υποβάλλει 
στο Διοικητικό Συμβούλιο το αναλυτικό σχέδιο δράσεων 
του προγράμματος, στο οποίο αναλύονται οι επί μέρους 
ενέργειες, η αντίστοιχη δαπάνη των ενεργειών που βαρύ¬ 
νει τον φορέα και το χρονοδιάγραμμα υλοποίησής τους. 

5. Μετά από απόφαση του Διοικητικού Συμβουλίου, 
υποβάλλεται τεκμηριωμένο αίτημα στο Υπουργείο Ερ¬ 
γασίας, Κοινωνικής Ασφάλισης και Κοινωνικής Αλληλεγ¬ 
γύης για την έγκριση χρήσης διαθεσίμων από τον τηρού¬ 
μενο λογαριασμό του προγράμματος στην Τράπεζα της 
Ελλάδος, η οποία επιτρέπεται μετά από απόφαση του 
Υπουργού Οικονομικών. 

6. Το αναλυτικό σχέδιο δράσεων του προγράμματος και 
το χρονοδιάγραμμα υλοποίησής του, δύνανται να επικαιρο- 
ποιείται από το Φορέα Υλοποίησης ενημερώνοντας τις υπη¬ 
ρεσίες του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης και του Υπουργείου Οικονομικών. 

7. Οι δαπάνες για την υλοποίηση του προγράμματος και 
των επί μέρους ενεργειών εγγράφονται στον προϋπολο¬ 
γισμό του Φορέα Υλοποίησης, στους αντίστοιχους Κωδι¬ 
κούς Αριθμούς Εξόδων και παρακολοθούνται διακριτά. 

8. Εντός έξι (6) μηνών από την ολοκλήρωση του προ¬ 
γράμματος, συντάσσεται έκθεση από την Επιτροπή Πα¬ 
ρακολούθησης, με τα απολογιστικά στοιχεία του οικο¬ 
νομικού και φυσικού αντικειμένου του προγράμματος, 
προκειμένου να επιστραφούν τυχόν αδιάθετοι πόροι 
είτε στο τακτικό αποθεματικό είτε σε ειδικό κωδικό του 
Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 2017 
Οι Υπουργοί 

Αναπληρώτρια Υπουργός 

Εργασίας, Κοινωνικής Εργασίας, Κοινωνικής 

Ασφάλισης και Ασφάλισης και 

Κοινωνικής Αλληλεγγύης Κοινωνικής Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ ΘΕΑΝΩ ΦΩΤΙΟΥ 

Αναπληρωτής Υπουργός 

Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

Πρόγραμμα «Αποϊδρυματοποίηση ατόμων με 
αναπηρία». 

ΟΙ ΥΠΟΥΡΓΟΙ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

I .Τις διατάξεις του άρθρου ενδέκατου του ν. 4506/2017 
Ανανέωση - τροποποίηση -κωδικοποίηση της σύμβασης 
περί «παροχής ειδικής άδειας εκμετάλλευσης του απο¬ 
κλειστικού δικαιώματος του Ελληνικού Δημοσίου στη 
πρόσβαση και χρήση της ονομαστικής θέσης των 39ο 
ανατολικώς επί της τροχιάς των τεχνητών γεωστατικών 
δορυφόρων της Γης και των συσχετισμένων αυτής ρα¬ 
διοσυχνοτήτων τηλεπικοινωνίας διά της κατασκευής, 
εκτόξευσης, λειτουργίας και εμπορικής εκμετάλλευσης 
ενός συστήματος δορυφορικών τηλεπικοινωνιών πανελ¬ 
λήνιας και διασυνοριακής εμβέλειας υπό την επωνυμία: 
ΕΛΛΑΣ 5ΑΤ (ΗΕΕΕΑ5 5ΑΤ) και άλλες διατάξεις» (Α' 191). 

2. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 (Α' 98). 

3. Τις διατάξειςτου ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγί¬ 
ας 2011/85/ΕΕ)-δημόσιο λογιστικό και άλλες διατάξεις» 
(Α' 143). 

4. Τις διατάξεις των παραγράφων 4 και 5 του άρθρου 
6 του ν. 3920/2011 (Α' 33), όπως τροποποιήθηκαν με τις 
διατάξεις του άρθρου 18 του ν. 4337/2015 «Μέτρα για 
την εφαρμογή της συμφωνίας δημοσιονομικών στόχων 
και δημοσιονομικών στόχων και διαρθρωτικών μεταρ¬ 
ρυθμίσεων» (Α' 129). 

5. Τις διατάξειςτου π.δ. 80/2016 «Ανάληψη υποχρεώ¬ 
σεων από τους Διατάκτες» (Α' 145). 

δ.Τις διατάξειςτου π.δ. 134/2017 «Οργανισμός Υπουρ¬ 
γείου Εργασίας Κοινωνικής Ασφάλισης και Κοινωνικής 
Αλληλεγγύης» (Α' 168). 

7. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α' 116). 

8. Την αριθμ. Υ29/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

9. Την αριθμ. Υ28/8-10-2015 απόφαση του Πρωθυ¬ 
πουργού «Ανάθεση Αρμοδιοτήτων στην Αναπληρώτρια 
Υπουργό Εργασίας, Κοινωνικής Ασφάλισης και Κοινωνι¬ 
κής Αλληλεγγύης Θεανώ Φωτίου» (Β' 2168), όπως τρο¬ 
ποποιήθηκε με την αριθμ. Υ70/11-11-2015 απόφαση του 
Πρωθυπουργού (Β' 2441) και με την αριθμ. Υ43/3-5-2017 
απόφαση του Πρωθυπουργού (Β' 1510). 

10. Την υπ'αριθμ. πρωτ. 60119/11833/15.12.2017 και 
60116/11830/15.12.2017 απόφαση δέσμευσηςπίστωσης. 

II .Την υπ'αριθμ.πρωτ. 59557/687 εισηγητική έκθεση 
της προϊσταμένης της Γενικής Διεύθυνσης Οικονομικών 
Υπηρεσιών του Υπουργείου Εργασίας, Κοινωνικής Ασφά¬ 
λισης και Κοινωνικής Αλληλεγγύης. 

12. Το γεγονός ότι, από τις διατάξεις της παρούσας 
προκαλείται κατά το τρέχον οικονομικό έτος, σε βάρος 

του τακτικού προϋπολογισμού δαπάνη, δέκα πέντε εκα¬ 
τομμυρίων ευρώ (15.000.000 €), για την οποία έχει εγ¬ 
γράφει πίστωση στον προϋπολογισμό του Υπουργείου 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης (Ε.Φ.33-220 ΚΑΕ 2349), αποφασίζουμε: 

Άρθρο 1 

Σκοπός 

Σκοπός της απόφασης αυτής είναι η οργάνωση και λει¬ 
τουργία Δομών, Δράσεων και Προγραμμάτων αποϊδρυ- 
ματοποίησης ατόμων με αναπηρία που φιλοξενούνται 
στο παράρτημα ΑΜΕΑ Λεχαινών του Κέντρου Κοινωνικής 
Πρόνοιας Δυτικής Ελλάδας και στα παραρτήματα ΑΜΕΑ 
του Κέντρου Κοινωνικής Πρόνοιας Αττικής και ειδικότερα 
η μεταστέγαση όλων των φιλοξενουμένων και η διαβίω¬ 
σή τους σε ασφαλή και υποστηρικτική δομή ή σε δομή 
οικογενειακού τύπου ή η επιστροφή στην οικογένεια με 
ταυτόχρονη υποστήριξή τους από το πρόγραμμα. 

Άρθρο 2 

Δομές - Δράσεις- Προγράμματα 

Η αποϊδρυματοποίηση και η πρόληψη της περιλαμ¬ 
βάνει την ανάπτυξη δομών φιλοξενίας των ατόμων με 
αναπηρία, την ανάπτυξη πιλοτικού προγράμματος επαγ¬ 
γελματικής αναδοχής, την ανάπτυξη μονάδας βραχείας 
υποδομής ατόμων με αναπηρία, τη δημιουργία κινητής 
μονάδας παροχής υποστηρικτικών υπηρεσιών σε οικο¬ 
γένειες με άτομα με αναπηρία είτε βιολογικές, είτε θε¬ 
τές, είτε ανάδοχες,την ανάπτυξη κέντρων δημιουργικής 
απασχόλησης και τη δημιουργία κέντρων ημέρας για 
άτομα με αναπηρία. 

Άρθρο 3 

Φορείς Υλοποίησης 

Στο Κέντρο Κοινωνικής Πρόνοιας Περιφέρειας Δυτικής 
Ελλάδας (ΚΚΠΠΔΕ) και στο Κέντρο Κοινωνικής Πρόνοιας 
Περιφέρειας Αττικής (ΚΚΠΠΑ) ανατίθεται η υλοποίηση 
των ως άνω δομών, δράσεων και προγραμμάτων. Οι φο¬ 
ρείς δύνανται να αναθέτουν με διαδικασίες διαγωνισμού 
σε άλλους φορείς την εκτέλεση συγκεκριμένων υποέρ- 
γων ή δράσεων του προγράμματος και να καλύπτουν τις 
ανάγκες σε προσωπικό με σύναψη συμβάσεων παροχής 
υπηρεσιών με φυσικά ή νομικά πρόσωπα ακολουθώντας 
τις διαδικασίες σύναψης σύμβασης του ν. 4412/2016, ή 
με πρόσληψη επικουρικού προσωπικού δυνάμει ειδικών 
διατάξεων. 

Άρθρο 4 

Υποχρεώσεις Φορέων 

Οι Φορείς οφείλουν να παρέχουν κατά περίπτωση 
απαραίτητες υπηρεσίες υποστήριξης που εξασφαλίζουν: 

1 .α. Άνετη και ασφαλή διαμονή. 

β. Υγιεινή και ισορροπημένη διατροφή. 

γ. Μέριμνα για την συνεχή ιατρική φροντίδα των φι- 
λοξενουμένων. 

δ. Μέριμνα για την εισαγωγή σε νοσηλευτικό ίδρυμα 
όποτε παρίσταται ανάγκη. 

ε. Μέριμνα για την κατάλληλη ψυχαγωγία και την συμ¬ 
μετοχή των φιλοξενουμένων σε κατάλληλες κοινωνικές 
εκδηλώσεις. 


στ. Διαρκή φροντίδα αγωγής για την αξιοποίηση και 
διατήρηση στο μέγιστο δυνατό βαθμό, των προσωπικών 
δεξιοτήτων και ικανοτήτων των φιλοξενουμένων ώστε 
να επιτυγχάνεται ο βέλτιστος βαθμός αυτονομίας, ανά¬ 
πτυξης της προσωπικότητας και άνετης παρουσίας στο 
κοινωνικό περιβάλλον. 

ζ. Επαγγελματική ή Βραχύχρονη Αναδοχή από ειδικά 
πιστοποιημένες και εκπαιδευμένες οικογένειες που πέ¬ 
ραν της ποιοτικής φροντίδας υποστηρίζουν ατομικευ- 
μένο θεραπευτικό σχέδιο. 

η. Βραχεία παραμονή υποστήριξης ατόμων με ανα¬ 
πηρία. 

θ. Κινητές Μονάδες Υποστήριξης Οικογενειών ή ατό¬ 
μων με αναπηρία. 

ι. Δημιουργική απασχόληση παιδιών/ατόμων με ανα¬ 
πηρία, τη κοινωνική ένταξή τους, τη στήριξη των οικο¬ 
γενειών τους και τη βελτίωση της ποιότητας της ζωής 
των ιδίων και των οικογενειών τους. 

2. Οι Φορείς οφείλουν να παρέχουν τις υπηρεσίες υπο¬ 
στήριξης σε συνεχή βάση. 

3. Οι Φορείς υποχρεούνται να ενημερώνουν τις οικογέ¬ 
νειες ή τους δικαστικούς συμπαραστάτες των φιλοξενου- 
μένων αναφορικά με τη διαβίωσή τους και να επιζητούν 
τη συνεργασία τους. 

4. Οι Φορείς υποχρεούνται στην τήρηση διακριτού 
φακέλου με όλα τα στοιχεία οικονομικού και φυσικού 
αντικειμένου υλοποίησης του προγράμματος καθώς και 
στην παροχή όλων των εγγράφων, δικαιολογητικών ή 
στοιχείων εκτέλεσης του προγράμματος στην Επιτρο¬ 
πή Παρακολούθησης του άρθρου 6 και στις υπηρεσίες 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης. 

Άρθρο 5 

Εποπτεία 

1. Η γενική εποπτεία ως προς την ποιότητα και την 
επιστημονική επάρκεια του προγράμματος ανατίθεται σε 
πενταμελή Επιτροπή Εποπτείας αποτελούμενη από τον 
Γενικό Γραμματέα Κοινωνικής Αλληλεγγύης, τον Γενικό 
Διευθυντή Κοινωνικής Αλληλεγγύης, τον Πρόεδρο του 
ΚΚΠΠΔΕ, τον Πρόεδρο του ΚΚΠΠΑ και τον Προϊστάμενο 
της Διεύθυνσης Πολιτικών ΑΜΕΑ της Γενικής Διεύθυνσης 
Κοινωνικής Αλληλεγγύης 

2. Η Επιτροπή Εποπτείας δύναται να συνεπικουρείται 
στο έργο της από ειδικούς επιστήμονες, εμπειρογνώ¬ 
μονες, ερευνητικά κέντρα της ημεδαπής ή αλλοδαπής. 

Άρθρο 6 

Παρακολούθηση του προγράμματος 

1. Για την παρακολούθηση της ορθής υλοποίησης 
του προγράμματος συγκροτείται πενταμελής Επιτροπή 
Παρακολούθησης, η οποία απαρτίζεται από δύο υπαλ¬ 
λήλους από κάθε φορέα υλοποίησης του άρθρου 3 και 
έναν υπάλληλο της Γενικής Γραμματείας Κοινωνικής Αλ¬ 
ληλεγγύης. 

2. Η Επιτροπή Παρακολούθησης είναι υπεύθυνη για 
τη συστηματική παρακολούθηση της υλοποίησης του 
προγράμματος, τη σύνταξη εξαμηνιαίων αναφορών 

προόδου του οικονομικού και φυσικού αντικειμένου 
καθώς και τη σύνταξη της έκθεσης ολοκλήρωσης του 
προγράμματος. Όλες οι αναφορές υποβάλλονται στους 
φορείς υλοποίησης και στη Γενική Διεύθυνση Κοινωνικής 
Αλληλεγγύης. 

3. Η Επιτροπή Παρακολούθησης δύναται να διενεργεί 
τακτικούς ή έκτακτους ελέγχους στις εγκαταστάσεις που 
πραγματοποιείται το πρόγραμμα για την επαλήθευση 
της προόδου υλοποίησης του σύμφωνα με σχέδιο δρά¬ 
σεων του προγράμματος. 

Άρθρο 7 

Χρηματοδότηση του Προγράμματος 


1. Για την υλοποίηση του Προγράμματος, χρηματο- 
δοτοτουνται οι φορείς υλοποίησης του άρθρου 3 με το 
αντίστοιχα ποσά: 


Φορέας 

Ποσό 

Χρηματοδότησης 

(ευρώ) 

Κέντρο Κοινωνικής Πρόνοιας 
Δυτικής Ελλάδας 

8.400.000 

Κέντρο Κοινωνικής Πρόνοιας 
Περιφέρειας Αττικής 

6.600.000 

ΣΥΝΟΛΟ 

15.000.000 


2. Η χρηματοδότηση καλύπτει το κόστος υλοποίησης 
του προγράμματος για την περίοδο 2018-2020 για τις 
δράσεις που αναλαμβάνει ο κάθε φορέας σύμφωνα με 
τους πίνακες 1 και 2 που επισυνάπτονται. 


Πίνακας 1: 

Κέντρο Κοινωνικής Πρόνοιας Δυτικής Ελλάδας 

α/α 

Περιγραφή δράσεων 

Ποσό (ευρώ) 

1 . 

Ενέργειες μετάβασης 

1.250.000 

2. 

Ανάπτυξη εναλλακτικών 
υπηρεσιών φιλοξενίας 
σε σπίτια, αναδοχές κ.λπ. 

6.650.000 

3. 

Ενέργειες πρόληψης και 
υπηρεσίες εμπειρογνωμόνων 

500.000 


ΣΥΝΟΛΟ 

8.400.000 

Πίνακας 2: 

Κέντρο Κοινωνικής Πρόνοιας Περιφέρειας Αττικής 

α/α 

Περιγραφή δράσεων 

Ποσό (ευρώ) 

1 . 

Ενέργειες μετάβασης 

500.000 

2. 

Διαχείριση προγράμματος 

550.000 

3. 

Ανάπτυξη εναλλακτικών 
υπηρεσιών φιλοξενίας 
σε σπίτια, αναδοχές κ.λπ. 

5.300.000 

4. 

Ενέργειες πρόληψης και 
υπηρεσίες εμπειρογνωμόνων 

250.000 


ΣΥΝΟΛΟ 

6.600.000 


3. Το συνολικό ποσό για τη χρηματοδότηση του προ¬ 
γράμματος καταβάλλεται εντός του 2017 και κατατίθεται 
σε λογαριασμό ταμειακής διαχείρισης τηςΤραπέζης της 
Ελλάδος, του κάθε φορέα υλοποίησης. Η κίνηση του λο¬ 
γαριασμού παρακολουθείται διακριτά από τις υπηρεσίες 
των φορέων υλοποίησης και οι πληρωμές για την υλοποί¬ 
ηση του προγράμματος πρέπει να αποδεικνύονται μέσω 
της κίνησης του τραπεζικού λογαριασμού. 

4. Πριν από την έναρξη υλοποίησης του προγράμ¬ 
ματος, οι φορείς υλοποίησης του άρθρου 3 μετά από 
σύμφωνη γνώμη της Επιτροπής Εποπτείας, καταρτίζουν 
και υποβάλλουν στα οικεία Διοικητικά Συμβούλια των 
φορέων, το αναλυτικό σχέδιο δράσεων του προγράμ¬ 
ματος, στο οποίο αναλύονται οι επί μέρους ενέργειες, 
η αντίστοιχη δαπάνη των ενεργειών που βαρύνει τον 
κάθε φορέα και το χρονοδιάγραμμα υλοποίησής τους. 

5. Μετά από απόφαση των Διοικητικών Συμβουλίων 
των φορέων, υποβάλλεται τεκμηριωμένο αίτημα στο 
Υπουργείο Εργασίας, Κοινωνικής Ασφάλισης και Κοινω¬ 
νικής Αλληλεγγύης για την έγκριση χρήσης διαθεσίμων 
από τους τηρούμενους λογαριασμούς του προγράμμα¬ 
τος στηνΤράπεζα της Ελλάδος, η οποία επιτρέπεται μετά 
από απόφαση του Υπουργού Οικονομικών. 

6. Το αναλυτικό σχέδιο δράσεων του προγράμματος 
και το χρονοδιάγραμμα υλοποίησής του, δύνανται να 
επικαιροποιείται από τους φορείς υλοποίησης μετά από 
σύμφωνη γνώμη της Επιτροπής Εποπτείας, ενημερώνο- 
νταςτιςυπηρεσίεςτου Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης και του Υπουρ¬ 
γείου Οικονομικών. 

7. Οι δαπάνες για την υλοποίηση του προγράμματος 
και των επί μέρους ενεργειών εγγράφονται στον προϋ¬ 
πολογισμό εκάστου φορέα, στους αντίστοιχους Κωδι¬ 
κούς Αριθμούς Εξόδων και παρακολοθούνται διακριτά. 

8. Εντός έξι μηνών από την ολοκλήρωση του προγράμ¬ 
ματος, συντάσσεται έκθεση από την Επιτροπή Παρακο¬ 
λούθησης, με τα απολογιστικά στοιχεία του οικονομικού 
και φυσικού αντικειμένου του προγράμματος, προκει- 
μένου να επιστραφούν τυχόν αδιάθετοι πόροι είτε στο 
τακτικό αποθεματικό είτε σε ειδικό κωδικό του κρατικού 
προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 2017 
Οι Υπουργοί 

Αναπληρώτρια Υπουργός 

Εργασίας, Κοινωνικής Εργασίας, Κοινωνικής 

Ασφάλισης και Ασφάλισης και 

Κοινωνικής Αλληλεγγύης Κοινωνικής Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ ΘΕΑΝΩ ΦΩΤΙΟΥ 

Αναπληρωτής Υπουργός 

Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ίτΐ35ί6ΐ·.0ΐ(4>6ί.αΓ 

































